Skyting under Sommer-OL 2012 – 50 m rifle, helmatch menn

Skyting under Sommer-OL 2012 – 50 m rifle, helmatch menn vil finne sted den 6. august 2012 på Royal Artillery Barracks.

Øvelsen er todelt: først blir det skutt en innledende kvalifiseringsomgang, og deretter en finale. I kvalifiseringen skyter hver skytter 120 skudd med gevær i kaliber .22 Long Rifle på 50 meters avstand. Det blir skutt 40 skudd i hver skytestilling; stående, knestående og liggende. Hvert skudd gir poeng fra 1 til 10, hvor 10 er maksimum for ett skudd.

De åtte beste skytterne i kvalifiseringen går videre til en finaleskyting, som består av ytterligere 10 skudd. Finaleskuddene blir bedømt med en desimal, slik at maksimum for ett skudd er 10,9. Total poengsum for alle 120 skudd bestemmer den endelige rekkefølgen.

Olympisk rekord og gull til Camriani
Italias Niccolò Campriani tok en klar ledelse i mennenes helmatch, og satte ny olympisk rekord i den innledende skytingen med 1180 poeng, hele 8 poeng foran USAs Matthew Emmons. Selv om Campriani mistet noen poeng i finalen, holdt det til en sikker seier. Det ble olympisk rekord også etter finalen, med 1278,5 poeng. Emmons lå an til å ta sølvmedaljen helt til det siste skuddet, men der skjøt han en 7,6, og slapp sørkoreaneren Kim Jong-Hyun forbi seg. Dette er den tredje OL-finalen på rad hvor Emmons har feilet på siste skudd. De foregående gangen havnet han helt utenfor pallen, men denne gangen holdt det til bronse.

Innledende skyting

Finale

Referanser

Eksterne lenker 
 Offisielle resultater fra innledende skyting
 Offisielle resultater etter finalen

Skyting under Sommer-OL 2012